ट्रॉपिकल डिजीज रिसर्च सेंटर का ओपीडी शुरू
अगमकुआंस्थित आरएमआरआई परिसर में बने सम्राट अशोक ट्रॉपिकल डिजीज रिसर्च सेंटर में सोमवार से ओपीडी शुरू हो गया। पहले दिन 250 से अधिक मरीज यहां आए। अस्पताल के रजिस्ट्रेशन काउंटर पर सुबह से ही मरीज आते रहे। इस अस्पताल में सभी तरह की ट्रॉपिकल डिजीज का इलाज हो सकेगा। इसके पूरी तरह से बनने में लगभग 100 करोड़ की लागत आएगी।
अस्पताल का भवन छह मंजिला है। यह पूरी तरह बाद में शुरू होगा। अभी सिर्फ ओपीडी शुरू हुआ है। ग्राउंड फ्लोर पर ओपीडी है। यहां पैथोलॉजिकल, माइक्रोबायोलॉजी आदि की जांच की सुविधा है। एक्सरे की सुविधा है। अस्पताल 150 बेड का होगा। मेडिकल स्टोर भी खुलेगा। दूसरे तल पर डॉक्टर और निदेशक का चैंबर है। तीसरे, चौथे, पांचवें तल पर मरीजों के लिए वार्ड और छठे तल पर ऑडिटोरियम सेमिनार हॉल है।
अस्पताल में आठ ओपीडी चलाए जाएंगे। एक वेटिंग हॉल है, जहां मरीज रजिस्ट्रेशन कराने के बाद इंतजार करेंगे। नाम पुकारे जाने के बाद डॉक्टर के चैंबर के पास वेटिंग हॉल में बैठेंगे, फिर डॉक्टर उनका इलाज करेंगे। धीरे-धीरे सभी ओपीडी को चालू कर दिया जाएगा।
एकजनवरी से पांच रुपए में होगा रजिस्ट्रेशन
संस्थानके निदेशक डाॅ. पी. दास ने बताया कि पहले फेज में कालाजार, मलेरिया, फाइलेरिया, लेप्रोसी, डेंगू एवं चिकनगुनिया आदि का इलाज शुरू हुआ है। दूसरे फेज में डायरियल डिजीज, तीसरे फेज में हार्ट डिजीज का इलाज शुरू होगा। सुविधाओं में विस्तार किया जाएगा। निदेशक के मुताबिक अभी मरीजों का रजिस्ट्रेशन नि:शुल्क है, लेकिन पहली जनवरी से रजिस्ट्रेशन के लिए पांच रुपए देने होंगे। जांच और एक्सरे के लिए भी नो लॉस नो प्रॉफिट के आधार पर अस्पताल कमेटी राशि निर्धारित करेगी।
किस दिन मिलेंगे कौन डॉक्टर
मरीजोंका रजिस्ट्रेशन सोमवार से शुक्रवार तक नौ बजे से दो बजे तक होगा। शनिवार और रविवार को ओपीडी बंद रहेगा। अस्पताल प्रशासन के अनुसार सोमवार को डाॅ. कृष्णा पांडे, मंगलवार को डाॅ. वीएनआर दास डाॅ. ए. इमाम, बुधवार को डाॅ. अारएन पांडे, गुरुवार को डाॅ. राकेश, शुक्रवार को डाॅ. के पांडे डाॅ. दास मरीजों को देखेंगे। निदेशक ने कहा कि अस्पताल बन जाने से मरीजों को राहत मिलेगी। अभी ओपीडी चालू किया गया है। धीरे-धीरे सभी तरह की ट्रॉपिकल डिजीज का इलाज शुरू किया जाएगा।
आरएमआरआई परिसर में बने सम्राट अशोक ट्रॉपिकल डिजीज रिसर्च सेंटर के ओपीडी में मरीज की जांच करते डॉक्टर।
kas_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva